**Előterjesztés**

Nagylóc Község Önkormányzata Képviselő-testületének

2024. február 15-i ülésére

**dr. Pintérné Szabó Judit alpolgármester 2024. évi szabadságolási ütemtervének jóváhagyásához**

**Tisztelt Képviselő-testület!**

2023. július 3. napján Szalai Gábor lemondott, így a polgármesteri tisztség betöltetlen.

Nagylóc Község Önkormányzat Képviselő-testületének az önkormányzat és szervei szervezeti és működési szabályzatáról szóló 11/2022.(VII.28) rendelet értelmében a polgármestert az alpolgármester helyettesíti.

A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/C. §-a alapján a Polgármester előterjesztésére a képviselő-testület minden év február 28-ig jóváhagyja szabadságának ütemezését.

A szabadságot az ütemezésben foglaltaknak megfelelően kell kiadni, valamint igénybe venni. A Polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe. Az Alpolgármester a szabadság igénybevételéről a testületet a következő ülésen tájékoztatja.

A Kttv. 104. §-a alapján a munkáltatói jogkör gyakorlója szolgálati érdek esetén a szabadságot a tárgyévet követő év január 31-ig, kivételesen fontos szolgálati érdek esetén legkésőbb március 31-ig, a polgármester betegsége vagy a személyét érintő más elháríthatatlan akadály esetén az akadályoztatás megszűnésétől számított harminc napon belül adja ki, ha az esedékesség éve eltelt. Ugyanezen szakasz szerint a szabadság kiadására vonatkozó igény a szolgálati jogviszony fennállása alatt nem évül el; az annak megváltásával kapcsolatos igény elévülése a szolgálati jogviszony megszűnésének napján kezdődik. Emellett az esedékesség évében kell kiadottnak tekinteni a szabadságot, ha igénybevétele az esedékesség évében megkezdődik és a szabadság következő évben kiadott része nem haladja meg az öt munkanapot.

A Kttv. 107. § (1) bekezdése alapján a szabadságot – a (2) bekezdést kivéve – megváltani nem lehet. A (2) bekezdés szerint az elnöki tisztség megszűnésekor, ha a munkáltató az arányos szabadságot nem adta ki, azt meg kell váltani.

A Kttv. 225/C. §-a alapján minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. Ugyanezen szakasz szerint a Polgármestert évi 25 munkanap alapszabadságra és 14 munkanap pótszabadságra jogosult.

Az alpolgármester 2024. évi szabadságának mértéke: 16 nap

Kérem a Tisztelt Képviselő-testületet, hogy a 2024. évi szabadságolási ütemtervet a határozattervezet szerint fogadja el.

Nagylóc, 2024. február 8.

dr. Pintérné Szabó Judit

**Nagylóc Község Önkormányzata**

**Képviselő-testületének**

**…./2024. (II.15.) önkormányzati határozata**

**dr. Pintérné Szabó Judit alpolgármester 2024. évi szabadságolási ütemtervének jóváhagyásáról**

**(tervezet)**

Nagylóc Község Önkormányzatának Képviselő-testülete dr. Pintérné Szabó Judit alpolgármester 2024. évi szabadságolási ütemtervét a következők szerint hagyja jóvá:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Szabadság napok száma | 2024. | | | | | | | | | | | |
| hónapok | | | | | | | | | | | |
| I. | II. | III. | IV. | V. | VI. | VII. | VIII. | IX. | X. | XI. | XII. |
| 2024. évben |  |  |  |  |  |  |  |  |  |  |  |  |
| 16 nap | 1 | 4 | 3 | 6 | 2 |  |  |  |  |  |  |  |

A Képviselő-testület felkéri az alpolgármestert, hogy a szabadság igénybevételéről az érintett időszakot követő testületi ülésen számoljon be.

Határidő: szöveg szerint

Felelős: dr. Pintérné Szabó Judit alpolgármester